

**Pályázati felhívás – ICF Coachklub és Kompetenciafórum program vezetésre**

Az ICF Magyar Tagozata 2024-ben újra megszervezi az ICF Coach Klub és Kompetenciafórum rendezvényeket.

A rendezvényeink célja olyan, az ICF Magyar Tagozatához tartozó nemzetközi minősítéssel rendelkező, magyar nyelvű coachok bevonása programokba, amelyekkel a hazai coachok nemzetközi színvonalú, a legújabb trendeket követő és naprakész tudást érhetnek el, hazai helyszínen, magyar nyelven.

Az ICF Magyar Tagozata arra hív Benneteket, hogy legyetek aktív részesei a tagok folyamatos fejlődésének!

Hozzatok olyan előadást/workshopot, amellyel gyakorlati példát/eszközöket/módszert mutattok a tagságnak, mely tágíthatja a coach szemlélelet, formálhatja a coach identitást, tudatosságra ösztönöz, valamint hangsúlyozza a szupervízió fontosságát.

Erre várjuk pályázataitokat!

**Keretek**:

2024 folyamán 4 ICF Coach Klub és 4 Kompetenciafórum megszervezését tervezzük!

2024. január vége-március

2024. április-június

2024. szeptember-október

2024. november-december

időszakokban

2.Az alkalmakat **online és/vagy személyesen** tervezzük megtartani. Erről a nyertes pályázókkal egyeztetünk.

3. 4-4 pályázat kerül kiválasztásra

4. A pályázatnak két része van:

1. Jelentkezési dokumentáció, (2-3 oldal). Kérjük, hogy minden kérdésre válaszolj! A hiányos jelentkezéseket nem tudjuk figyelembe venni.
2. Maximum 5 perces videó készítése, amelynek követelményeit lentebb találod.

Ha bármi kérdésed van, keresd Dömény Erika Akkreditációs igazgatót a akkreditacio@coachingfederation.hu e-mail címen.

5. Beadási határidő: **2024. január 7. éjfél**

**A beadási határidő lejárta után, sajnos, már nem tudunk elfogadni pályázatokat!**

6. **A pályázás alapfeltétele, hogy nemzetközi minősítéssel rendelkező coachként tagja legyél az ICF Globalnak és a Magyar Tagozatnak is.** Utóbbinak úgy is tagja lehetsz ha már egy másik Chaptert választottál a Global honlapján mivel a Global támogatja, hogy egyszerre több tagozat aktív tagja legyél. Ebben az esetben vedd fel velünk a kapcsolatot (tagsag@coachingfederation.hu).

Elbírálási határidő: 2024. január 14.

Értesítési határidő: 2024. január 19.

Időpont egyeztetés véglegesítése a nyertes pályázókkal: 2024. 01.20-tól.

**Kérünk, hogy töltsd ki a pályázat alábbi, írásos részét!**

|  |
| --- |
| **Név:** |
| **ICF minősítés:** |
| **E-mail cím:** |
| **Telefonszám:** |

**Programod címe (rövid, lényegretörő, és ami pontosan tükrözi a tartalmat):**

Címe:

Rövid tartalom:

A workshop tervezett menete:

**Időpont preferencia** (húzd alá ami számodra megfelelő)**:**

* 2024. január vége-március
* 2024. április-június
* 2024. szeptember-október
* 2024. november-december
* Bármelyik időszak

**Módszertan**:

**Rövid leírás / beharangozó (150 szó vagy kevesebb):**

**A résztvevők minimális létszáma:**

**A program módszere:**

□ Workshop

□ Előadás

□ Demonstráció

□ Más: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Extra igények / kérések:**

**Bemutatkozás:** (ne legyen több 100 szónál).Ezt fogjuk használni a programok népszerűsítésére a különböző csatornáinkon.

**A pályázat benyújtásával egyidejűleg vállalom, hogy amennyiben kiválasztásra kerülök, a CCEU igazolás bekérőjéhez szükséges adatokat angolul kitöltöm.**

□ Igen

□ Nem

**II. Kérlek kövesd a pályázat videós anyagának követelményeit!**

A programod részletes bemutatását az alábbi szempontok alapján maximum 5 percben:

1. Térj ki arra, hogy a programod hogyan segíti a coachok szakmai vagy személyes tanulását!
2. Mi a célja a programodnak, mivel/hogyan távozzanak a résztvevők a programról?
3. Kérjük mesélj arról részleteiben, hogy hogyan tervezed a 2 óra felépítését!

A videót elegendő, ha a telefonoddal felveszed, nem professzionális kivitelezést kérünk.

Néhány apróság amire azért érdemes odafigyelni: a telefonod legyen stabil helyen (pl. állványon), a megvilágítás szemből jöjjön és ne legyen háttér zaj.

Az átküldés pedig valamelyik nagyméretű file küldő segítségével történjen: Mammutmail vagy WeTransfer.

**A pályázat elbírálása**

A pályázatokat egy 4 fős szakmai zsűri értékeli majd, az alábbi szempontok szerint:

* Résztvevők tanulási vagy önreflexiós potenciálja
* Gyakorlatiasság (gyakorlat vs. elmélet aránya)
* A videó felvétel mennyire volt meggyőző (kiállás, összeszedettség)
* A videó felvétel mennyire volt összhangban a kérdésekre adott válaszokkal
* **Amennyiben a Kompetencia fórumra érkezik pályázat:** ICF egyéni és teamcoaching kompetenciákkal mennyire van összhangban az átadni kívánt tartalom. Melyek azok a kompetenciák, amik mentén halad, amiket érint a workshop?
* **Amennyiben a Coach Klubra érkezik pályázat:** mik azok a határterületek, módszertanok, eszközök, amelyek bemutatásával gyakorlásával a résztvevők gazdagodnak a workshopon.

A Bíráló Bizottság tagjai először külön-külön értékelik a beérkezett pályázatokat, majd közösen véglegesítik a döntésüket. Minden pályázó személyre szabott, szóbeli visszajelzésben részesül.

A pályázatokat és a videófelvételeket Dömény Erika ACC Akkreditációs igazgatónak küldd el a akkreditacio@coachingfederation.hu e-mail címre! **Beadási határidő:** **2024. január 7. éjfél!**

Köszönjük, hogy pályázol!

**Az ICF Magyar Tagozatának szervező csapata**